钦定古今图书集成/明伦汇编/氏族典/第273卷 > 王结
## 钦定古今图书集成/明伦汇编/氏族典/第273卷 > 王结

按《元史王结传》，“结字仪伯，易州定兴人。祖逖勤，以质
子军从太祖西征。娶阿鲁浑氏，自西域徙戍秦陇，又
徙中山，家焉。结生而聪颖，尝从太史董朴受经，深于
性命道德之蕴。武宗即位，以仁宗为皇太子，置东宫
官属，以结为典牧太监，阶太中大夫。仁宗即位，迁集
贤直学士，出为顺德路总管，迁扬州，改东昌路。至治”
二年，参议中书省事。未几，除吏部尚书。泰定元年春，
廷试进士，以结充读卷官，迁集贤侍读学士、中奉大
夫。明年，除浙西廉访使，中途以疾还。岁馀，拜辽阳行
省参知政事，召拜刑部尚书。天历元年，文宗即位，拜
陕西行省参知政事，改同知储庆司事。二年，拜中书
参知政事。初，上都之变，失皇太子宝，更铸新宝，近侍
请视旧制宜加大，结曰：“此宝当传储嗣，不敢逾旧制
也。或致人于死而籍其妻孥赀产者。”结复论之，近侍
益怒，谮诋日甚，遂罢政。又命为集贤侍读学士。丁内
艰，不起。元统元年，召拜翰林学士、资善大夫、知制诰
同修国史，拜中书左丞。至元元年，诏复入翰林，养疾
不能应诏。二年卒，谥《文忠》。